Številka: U3433-8/2020/10

Datum: 25. 11. 2021

Ministrstvo za okolje in prostor

Direktorat za vode in investicije

Dunajska cesta 47,

1000 Ljubljana

gp.mop@gov.si

Zadeva: Odgovor na prošnjo za posredovanje Seznama aktivnih snovi prepovedanih na vodovarstvenih območjih za leto 2022

Spoštovani,

v zvezi z vašim pozivom št. 35500-355/2021-2550-1 z dne 16. 11. 2021 o pripravi seznama aktivnih snovi, ki jih je na najožjih vodovarstvenih območjih prepovedano uporabljati, vam posredujemo odgovor.

Upoštevajoč vsa fitofarmacevtska sredstva, registrirana v Republiki Sloveniji ter podatke o toksičnosti ter možnem spiranju aktivnih snovi v podzemno vodo, se na seznam aktivnih snovi, ki jih je na najožjih vodovarstvenih območjih prepovedano uporabljati uvrstijo sledeče aktivne snovi: bentazon, dikamba, dikloprop-p, dimetaklor, dimetenamid-p, flufenacet, flurokloridon, klopiralid, klorantraniliprol, mcpa, mekoprop-p (mcpp-p), metalaksil/metalaksil-m, metamitron, metazaklor, metribuzin, nikosulfuron, petoksamid, rimsulfuron, S-metolaklor, terbutilazin, tritosulfuron.

Aktivne snovi **bensulfuron, mefentriflukonazol in sulfoksaflor**, ki so bile registrirane za uporabo v fitofarmacevtskih sredstvih v RS v l. 2019 se uvrstijo v monitoring kakovosti podzemnih in površinskih voda, **lahko pa se uporabljajo tudi na najožjih vodovarstvenih območjih**.

Lep pozdrav

Matjaž Guček

Generalni direktor

Poslano:

- Elektronsko naslovniku